**Συνδικαλιστικά όργανα**

Πρωτοβάθμια συνδικαλιστικά όργανα των ΟΕΒ είναι οι Σ.Υ.Ο.Ε.Β. (= Σωματεία Υπαλλήλων Οργανισμών Εγγείων Βελτιώσεων),

Δευτεροβάθμιο είναι η ΠΟΥΟΕΒ (Πανελλήνια Ομοσπονδία Υπαλλήλων Οργανισμών Εγγείων Βελτιώσεων), και

Τριτοβάθμιο συνδικαλιστικό όργανο είναι η ΓΣΕΕ.

Ο κάθε ΣΥΟΕΒ είναι μέλος του Εργατικού Κέντρου του νομού, όπου έχει την έδρα του. Π.χ. ο ΣΥΟΕΒ Ηπείρου είναι μέλος στο Εργατικό Κέντρο Ιωαννίνων, επειδή στα Ιωάννινα έχει την έδρα του ο ΣΥΟΕΒ Ηπείρου.

Κανονικά, όταν το Εργατικό Κέντρο της πόλης όπου έχει έδρα ο ΣΥΟΕΒ εξαγγέλλει απεργία, αυτή η απεργία ισχύει και για τους ΟΕΒ που ανήκουν στον ίδιο ΣΥΟΕΒ (αφού στην δύναμη αυτού του ίδιου εργατικού κέντρου, π.χ. Ε.Κ. των Ιωαννίνων, είναι εγγεγραμμένοι όλοι οι ΟΕΒ του ΣΥΟΕΒ Ηπείρου).

Έτσι, π.χ. όταν είναι να γίνει μια απεργία, ο πρόεδρος του Εργατικού Κέντρου, π.χ. Ιωαννίνων, ενημερώνει τον πρόεδρο του ΣΥΟΕΒ Ηπείρου κι αυτός με τη σειρά τους τους ΟΕΒ Ηπείρου.

Συνήθως, όμως, επειδή όλα τα Εργατικά Κέντρα ακολουθούν την ΓΣΕΕ, αυτό σημαίνει ότι αν το Εργατικό Κέντρο μιας πόλης του ίδιου ΣΥΟΕΒ οργανώσει απεργία, ακολουθούμε το εργατικό κέντρο της περιοχής μας, όταν οι αποστάσεις μας προς το εργατικό κέντρο του ΣΥΟΕΒ είναι μεγάλες.

Μπορεί όμως η ενημέρωση για τους εργατικούς αγώνες ή για τις απεργίες να γίνεται και απευθείας από την ΓΣΕΕ.

Γενικά, η ΓΣΕΕ παίρνει τις αποφάσεις, τις οποίες κοινοποιεί στα εργατικά κέντρα για υλοποίησή τους, για μαζική συμμετοχή στους αγώνες.

Αν οι ΟΕΒ ήταν πολλοί, ως δύναμη Σωματείων, τότε θα μπορούσαν να είχαν δικό τους συνδικαλιστικό κλάδο, όπως αντίστοιχα έχουν οι ΟΤΑ κ.λπ.

Έτσι, ανήκουμε τώρα στην ΓΣΕΕ. Αυτός είναι ο λόγος που στις εκλογές κάθε ΣΥΟΕΒ εκλέγουμε αντιπρόσωπο ή αντιπροσώπους για την ΓΣΕΕ (βλ. ΣΥΟΕΒ → Εκλογές).